b'\n_START_ARTICLE_\nMetmen\xc5\xb3 marginimas\n_START_PARAGRAPH_\nMetmen\xc5\xb3 marginimas (angl. Warp printing; rus. \xd0\xbf\xd0\xb5\xd1\x87\xd0\xb0\xd1\x82\xd0\xb0\xd0\xbd\xd0\xb8\xd0\xb5 \xd0\xbe\xd1\x81\xd0\xbd\xd0\xbe\xd0\xb2\xd1\x8b) \xe2\x80\x93 metmen\xc5\xb3 si\xc5\xabl\xc5\xb3 marginimas (prie\xc5\xa1 apmetant arba jau apmest\xc5\xb3) savitam pie\xc5\xa1inio efektui i\xc5\xa1austame audinyje sudaryti. Tai tekstil\xc4\x97s technologija, kombinuojanti tekstil\xc4\x97s marginim\xc4\x85 ir audim\xc4\x85, po kurio gaunamas ra\xc5\xa1tuotas audinys. Naudojamas \xc5\xa1ilkini\xc5\xb3, medvilnini\xc5\xb3 audini\xc5\xb3, kilim\xc5\xb3 gamyboje._NEWLINE_Metmen\xc5\xb3 si\xc5\xablai marginami prie\xc5\xa1 imant austi, taip gaunamas \xc5\xa1velniai miglotas, pasteli\xc5\xa1kas ra\xc5\xa1tas. \xc5\xa0i tekstil\xc4\x97s technologija buvo ypatingai populiari XVIII a. aud\xc5\xbeiant audinius vasariniams drabu\xc5\xbeiams._NEWLINE_\xc5\xa0ilko ir taftos audiniai, pagaminti \xc5\xa1ia technologija, turi daug pavadinim\xc5\xb3, pvz., chin\xc3\xa9, Pompad\xc5\xabr tafta (angl. Pompadour taffeta, pagal Madame de Pompadour) ir chin\xc3\xa9 \xc3\xa0 la branche. Taip buvo gaminamas ir chin\xc3\xa9 aksomas, nors jo audimas \xc5\xa1ia technologija labai sud\xc4\x97tingas, taip austas aksomas buvo labai brangus, j\xc4\xaf taip XVIII a. aud\xc4\x97 tik keliose Pranc\xc5\xabzijos vietose.'